Da li ste znali da 50% organizma čine mikrobi?
To znači da polovina ćelija tela
uopšte ne pripada vama.
Pripada sićušnim mikroorganizmima koji mile unutar vas.
Tako da, ako razmislite, vi ne postojite.
Niste stvarni.
Vi ste fikcija.
Ne, opet sam to uradila
Vi ste samo idealizovana kolonija bakterija.
Znala sam to.
Rekla si mi to ranije.
Kada si poslednji put želela
da otvoriš žulj na prstu?
ANTIBAKTERIJSKI GEL
Jutros. - Jesi li?
Jesam.
Možda da ponovo pokušamo s terapijom produženog izlaganja.
Nije to za mene.
U redu.
Da li uzimaš lekove?
Ponekad.
Moraš da ih uzimaš svakodnevno, da bi delovali. Znaš to.
O čemu razmišljaš?
Razmišljam o tome da nije fer
da vi i svaka normalna osoba znate
da ste puni bakterija i ne marite.
Ne volim reč „normalno”. - Ni ja reči
koje beležite da biste me opisali
ali tako je kako je.
One znače da imaš poteškoća
ali i odražavaju da si mnogo više
od svog OKP-a.
Pametna si, kreativna i pažljiva.
Dobro, hvala. Ali, molim vas, prestanite.
Znači, volela bi da si više kao normalni ljudi?
Ne.
Ubila bih za to da budem kao oni.
NIKAD KRAJA KORNJAČAMA
MARK HOLMS 5. DECEMBAR 1974 - 13. MAJ 2016.
KAMP MERIGOLD BRAJT, INDIJANA
SIGURNO MESTO ZA DECU SUOČENU S GUBITKOM
PREMA KNJIZI DŽONA GRINA
Pa, šta misliš?
O čemu?
Holmzi, kosa mi je boje izblamiranog flaminga.
Da, to nije sjajno.
Ne mogu da verujem da si stvarno uradila to.
Veoma hrabro.
Dejzi Ramirez slama srca, ne obećanja.
Šta kažeš da istetoviram to, velikim slovima na članku?
Ipak, ne.
Vidi moje novo delo.
Njegovo novo delo.
Bam.
Zgodan je. Ko je on?
On je Majkl 101.
U fotošop sam ubacio 100 lica osoba pod imenom Majkl
koje se piše kao moje.
I od njihovog preseka nastao je on.
Sto prvi Majkl.
Ćao, Majkl 101.
Sada kada znam tehniku...
To tvoj stomak vari sendvič.
Napraviću lice Srednje škole Vajt River.
Sve bakterije koje žvaću kikiriki puter i med.
Osećaš kako žive, razmnožavaju se i umiru u tebi.
Tvoje telo je tek domaćin
ogromne zbirke parazita
spremnih da izazovu infekciju,
spremnih za infekciju.
Holmzi, je l' slušaš?
Slušam kakofoniju svog probavnog trakta.
Ejza?
Da. Da?
Kada si poslednji put videla Dejvisa?
Ne znam.
Znaš Dejvisa Piketa?
Da, kad su bili deca.
Šta? - Bili su u kampu.
Preglasno je.
Zašto je tako glasno?
Prenaglašena stomačna buka je neuobičajen
ali ne i jedinstven simptom klostridije.
Čak umereno prisustvo može brzo da se pogorša.
Oštećenje crevne sluznice
uzrokuje da se bakterija proširi na stomačnu duplju
što dovodi do infekcije opasne po život.
Moraš da promeniš flaster.
Verovatno si zaražena.
Moraš da iscediš i očistiš infekciju.
Zameniš flaster pre nego što se pogorša.
Moram do ormarića.
Većina se zarazi u bolnicama.
Nisi bila u bolnici, ali znojiš se i goriš.
Verovatno imaš groznicu.
To je još jedan od simptoma.
Prestani, nemaš groznicu.
Nemaš još uvek.
Kako si zaboravila da promeniš flaster?
Stvarno mislim da nisam.
Jesi, zaboravila si i sada je kasno.
Imaš klostridiju i sad ćeš...
Nametljive misli?
Da.
Sutra se družimo na mojoj pauzi za ručak?
I pod tim mislim da ćeš me pokupiti na pauzi za ručak?
Naravno. - Hvala bogu.
Vidimo se sutra. Volim te.
Ćao.
KLOSTRIDIJA SIMPTOMI
Bez telefona na hodniku, Ejza.
Bez špijuniranja ćerke u školi, mama.
Izgledaš umorno.
Jesi li dobro?
Da.
I uzimaš svoju...
Da.
Da li želiš možda u bioskop sutra popodne?
Slabo te viđam tokom nedelje.
Družim se sa Dejzi.
Možda u nedelju?
Možda.
Zdravo svima.
Šopenhauer je rekao: „Čovek može da učini ono što hoće,
ali ne može da želi ono što hoće.”
Motivi su možda unapred određeni
ali mi odlučujemo šta ćemo sa njima.
Pa ako izmenite...
LUSIJA ABOT PROF. UNIVERZITETA NORTVESTERN
...mišji mikrobiom, kolonije bakterija u stomaku,
miš će početi da traži drugačiju hranu...
Užasne vesti. Izvukla sam kraću slamku,
tako da moram da se maskiram u Kenija činčilu.
A Bia O'Brajen ga je nosila celo jutro.
Neka ovo bude kvalitetna pauza za ručak.
Stvarno?
Znaš da prerađeni sokovi nisu dozvoljeni u Haroldu.
Vanila. Skoro da je prirodno.
Dobro.
Prazno.
Srećna?
Srećan, Harolde?
Da, jeste.
Ako išta znači,
tvoj tata se sigurno smeje tamo negde
ponosan kako si pažljiva prema njegovim kolima.
Radio ili CD?
CD, uvek.
Od svih CD-a koji su mogli da ostanu ovde...
DISK
...našao se najbolji album svih vremena.
Žao mi je, gđice Džekson - Uu
zaista nisam
hteo da rasplačem vašu ćerku
trilion puta izvinite
Lo siento, Señorita Jackson - Izvinite, gđice Džekson
Uu, zasta nisam
zaista
hteo da rasplačem vašu ćerku
trilion puta izvinite
Na hrastu, nadam se da ćemo se ovako osećati zauvek
Zauvek? - Uvek i zauvek?
Uvek i zauvek?
Zauvek ne deluje dugo Dok ne odrasteš
I shvatiš da svakodnevni smer Nije tako loš
Gđo Džekson, imao sam dobre namere Da samo mogu
Postati mađioničar Da čarolijom uklonim tužne
Misli o meni, o njoj, o njemu
APLBIZ
Šta je s osećanjem Da ona i ja
Ćao, Holi.
Za damu vege burger, zadržite sve osim zemičke.
I teksašana za mene.
Neka bude ljući, ako je moguće.
Danas je moj dan.
Da pogodim, imaš kupon.
Imamo, zapravo.
Nešto za piće?
Šta smo mi, naslednice? Dve vode.
Ako mi date bedan bakšiš, zažalićete.
Otkud Dejvis na vestima?
NESTAO MILIJARDER
ILI JE U BEKSTVU?
Nestao mu je otac. O tome sam pričala.
Nisi me čula?
Milijarder, Rasel Piket, naime... - Čuješ li sada?
Piket inženjering je radio na ogromnom građevinskom projektu
osmišljenom da čisti otpad iz Vajt Rivera
proširivanjem postojećih tunela i preusmeravanjem potoka
zvanog Pogs Ran.
Piketu je verovatno dojavljeno
da je optužen za prevaru i mito
i da je hapšenje neminovno.
Ups. - G. Piket je udovac sa dvojicom sinova,
Dejvisom i Noom.
Detektiv Dvajt Alen nam je dao više detalja o istrazi.
FBI nudi nagradu od 100.000 dolara za svakoga ko ima informacije
koje bi dovele do g. Piketa.
Jebote! - Bilo ko sa značajnim informacijama...
o ovom slučaju neka pozove... - Jebote!
Šta misliš ko brine o Dejvisu i Noi?
Verovatno neko od njihovih sluga.
Bogati su. Takvi su uvek dobro.
Mislim da zanemaruješ novčanu nagradu od 100.000 dolara.
Šta sa njom?
Dejvis i ti ste bili prijatelji.
Da, jednog leta u tužnom kampu.
Moguće da me se i ne seća.
Setiće te se. Takva sranja te vezuju zauvek.
I zapamtljiva si.
Čak i da me prepozna,
ne znači da mogu da pronađem njegovog oca.
Ali to nam daje prednost.
Nismo od ljudi koji se gade novca, Holmzi.
Trenutno perem loptice za igranje za 8,4 dolara na sat.
Znaš li šta perem sa loptica?
Znaš li?
Mokraću.
Mokraću, Ejza.
Da, dobro.
Ma koliko volela da mislim
da će me priče o „Ratovima zvezda" učiniti bogatom,
ne mogu da se na to oslonim sada.
Zato, dugujemo to sebi,
našim porodicama i budućnosti, da ugrabimo tih 100 hiljada.
Sa tim novcem naručivale bismo sokove.
Nije mi jasno kako je Rasel Piket nestao bez ičijeg znanja.
Zar bogataši nemaju mnoštvo sigurnosnih kamera
u svojim vilama?
Da niko ne bi mogao da im ukrade dragulje?
Zapravo imaju samo jednu.
Kako to znaš?
Nakon letnjeg kampa, Dejvis me je pozvao na 13. rođendan.
Neki klinac mu je dao kameru koja snima pokrete
jer je voleo da prati životinje
i pred svima
otac mu je odbrusio da ne može da je zadrži.
Zašto?
Zato što: „Privatnost je najvažnija stvar koju možeš da imaš
i ako je nemaš, nemaš ništa.”
Uvrnuta lekcija za klinca koji se trudi da uživa na rođendanu
i ne bude tužan zbog mrtve majke.
Ozbiljno.
Svakako, Dejvis se naljutio,
njegov otac je popustio i dozvolio mu da je zadrži.
Ne, nemoj... Ne naslanjaj se.
Izvini.
Dobro,
treba nam ta kamera. Znaš li gde je postavljena?
Recimo.
Pomogli smo da je stavi na ogromno drvo blizu reke.
Holmzi, imamo trag.
Šta to radiš? - Telefoniram.
Ćao, Eriče. Ovde Dejzi.
Da, zbog toga zovem.
Stvarno mi treba slobodno popodne.
Sigurna sam da imam...
Koja je visoko zarazna stomačna infekcija?
Norovirus.
Definitivno norovirus.
100% je norovirus.
Deluje da je norovirus.
Hvala. Važi. Ćao.
I dalje imaš onaj kanu?
Ova voda mora da je 50% mokraća.
To je poštena polovina.
Šalim se.
Ova voda vrvi od bakterija.
Kakav dan!
Sunce sija, kanu pluta
i blizu smo američkog sna.
Profitirati od nečije nesreće.
Možeš li da veslaš nežnije, da me ne isprskaš?
Izvini.
Zapljusnuće te voda
i onda je samo pitanje vremena...
Znaš li da je ova reka jedini razlog
zbog koga Indijanapolis postoji?
Znam da pokušavaš da mi odvratiš misli.
Da, ali jesi li znala?
Bakterija može da dovede do đardije.
Kada je Indijana postala država,
vodila se debata gde bi mogao da bude glavni grad.
Primetili su da postoji reka tačno u centru države.
Rekli su: „Bumšakalaka, savršeno mesto za naš glavni grad.”
Nakon što su objavili to,
shvatili su da je reka Vajt duboka 15 cm
i da nema šanse da parobrod plovi njom.
Dugo zatim
Indijanapolis je bio najveći grad na svetu
na neplovnoj vodi.
To zapravo jeste zanimljivo.
Znala sam da će ti se dopasti.
Vidi, stigle smo.
Skoro!
PRIVATAN POSED PIKET INŽENJERING
Možda je ovo doslovno upozorenje, hajdemo kući.
Ne.
To je uverljivo poricanje.
Kuda do te kamere, Holmzi?
Nemam pojma.
Što nemaš OKP sa supermoći opažanja
koja te čini sjajnim detektivom
kao u krimi serijama koje moj tata gleda?
Da li ti je ovo iole poznato?
Ne? Samo šuma?
Šta to radiš?
Svetleći mač.
Probaj.
Imaš ga.
Vingardijum leviosa.
Ne. Pogrešna franšiza. Znam da znaš.
Možemo li samo da odemo kući?
Ovo je bilo glupo, ogromno traćenje...
Evo drveta.
I kamere.
Da!
Šta se dešava tamo gore?
Snaga mi nije jača strana.
Neće da se sinhronizuje.
Bluetooth uključen?
Jeste.
Šta?
Nije bio uključen. - Ejza!
Dobro. Radi. - Stvarno?
Učitavaju se fotografije. - Dobro.
Ne bih da te plašim,
ali kao da ka nama ide vozilo za golf.
Čekaj. Kako to misliš kao?
Mislim da samo kruži.
Dobro je. Odahni.
Ne, nije dobro. Jako loše. Videli su nas.
Momenat. - Hajde, požuri!
Ok. - Požuri! Dobro?
Da. - Završile? Dobro.
Da, dobre smo.
Šta da radimo?
Budimo „dame u nevolji”. Da.
Neću to da radim.
Dobro, to je u redu. Ne brini.
Bože.
Tako, tako.
Ne!
Šta radite ovde?
Osim provale na posed?
Zdravo. Hvala bogu.
Veslale smo i verovatno zakačile kamen.
Nekoliko kamenja.
Počele smo da gutamo vodu.
Jedva smo stigle do obale.
Ali Ejza,
ona je prijateljica Dejvisa Piketa.
Možda da nas odvedete kod njega.
Biće mi zadovoljstvo.
Hvala.
Ako ne poznaje tvoju prijateljicu, zvaću policiju.
Zabavno.
Tužni kamp te vezuje za život, zar ne?
Truckavo je.
Dejvise, imaš posetioce.
Ejza, šta radiš ovde?
Ćao, Dejvise.
Rekla sam ti da se poznaju.
Izvini, zakačile smo kamen i nasukale se na tvoj posed.
Izvinjavamo se zbog upada.
Pa, ja ću... Mislim da ću...
Obaviću telefonski poziv.
Da obezbedim osiguranje za kanu
o kojem sam pričala.
Stejt Farm?
Izvini zbog Dejzi.
Ona je...
Lav.
Znaš šta je ludo?
Baš sam razmišljao o tebi.
Stvarno?
Svi na vestima koriste puno ime mog oca
Rasel Dejvis Piket.
I mislim: „To je moje ime.”
Zbog toga si pomislio na mene?
Rekla si mi da je tvoj tata hteo da imaš
svoje jedinstveno ime.
Zvuk koji praviš svojim.
„Od A do Š i nazad.”
Tata me je učinio juniorom.
I ja sam postao junior.
Pa, ne svodiš se samo na ime.
Stvarno mi je žao zbog svega.
Sigurno će se uskoro pojaviti.
Nadam se, zbog Noe,
ali moj tata je govno.
Možda to nije prava reč.
On je kukavica i kriminalac.
Mora da se skriva na švajcarskim Alpima i upravo ga masiraju.
Da odigraš jednu sa mnom?
Važi, ali prvo se javi. Sećaš se Ejze?
Šta ima?
Drago mi je da te vidim.
Trebalo bi da idem.
Da li ti treba prevoz? Lajl može da vas odbaci.
Može. Hvala.
Nadam se da ćemo se videti uskoro, Ejza.
Rakun. - Rakun.
Kojot. - Kojot.
Hoćeš prestati da ponavljaš ili...
Mogu da stanem ako ne pomaže.
Rakun. - Rakun.
Ništa. - Ništa.
Prestajem, završila sam.
Ništa.
Predugo traje.
Kojot.
Kojot jede rakuna.
Pogledaj! To je on.
To je bukvalno on. Oh, moj Bože!
Naravno da beži u Barberiju.
O, moj bože, ovo je značajno.
Dobro, znamo da beži usred noći
zbog zabeleženog vremena i poneo je vreću sa stvarima.
Nisam sigurna kuda nas to vodi.
Da, ni ja.
Ali to je nešto!
Srećom po nas, sviđaš se Dejvisu.
Družićemo se sa njim ponovo i ući u stomak zveri.
Vila je stomak. Ili zver?
Ne znam. Nikada nisam razumela tu izreku.
Dejzi, stvarno misliš da mu se sviđam?
Da, kao i on tebi.
Nije istina. - Jeste.
On je toliko zgodan. Zezaš me?
Vidi, bukvalno si se zarumenela.
Rumena si. - I da mi se dopada, a nije tako...
Ne kažem da jeste. - Dopada ti se.
Nije ni važno.
Nisam...
Znaš da ne mogu da izlazim ni sa kim.
Ne, ne znam. Zašto ne možeš?
Možda zato što nemam talenat za sve što ide uz to.
Taj...
Razmenjivanje telesnih tečnosti je pakao za mene.
I kada izlaziš sa ljudima,
pitaju: „O čemu razmišljaš?”
I trebalo bi da kažeš: „Mislim na tebe, dragi.”
Zapravo misliš o tome kako krave ne mogu da prežive
bez miokrobiota u crevima.
Tako da one ne postoje u nezavisnoj formi,
uvrnuto je da to kažeš.
Biraš između laganja ili toga da deluješ kao čudak.
Mislim da je to odlična priča za budući dejt sa Dejvisom.
Ja...
Stvarno jeste čudno, ali na dobar način.
Kao ti, Holmzi.
Znaš šta? Kladim se da ako biste se poljubili,
ne bi razmišljala o tome...
Osam miliona mikroba.
Šta ako ima bolje mikrobe?
Zar ne?
Ako se budete ljubili, možda postaneš zdravija.
Možda.
Šta ako dobiješ supermoći od njegovih mikroba?
O, moj bože.
Bila je normalna dok nije poljubila milijardera
i postala je „Mikro Bjanka.
Kraljica Mikroba!” - Prekini!
DEJVIS PIKET MLAĐI PRETRAŽI
RASEL DEJVIS PIKET - VIKIPEDIJA PIKET INŽENJERING
Rasel Piket ostavlja ogromno bogatstvo istraživačkom projektu
TUŽILAC ISPITUJE ŠEME ZA MITO
I VREME PIKETOVOG NESTANKA
ZABAVNO: POVREMENE MISLI - OBJAVA 281
„Oružje protiv stresa jeste
moć da biramo svoje misli.”
„Oružje protiv stresa jeste
moć da biramo svoje misli.”
Vilijam Džejms.
Koju supermoć je imao Vilijam Džejms?
Ne mogu da biram misli kao ni svoje ime.
DEJVIS JE USAMLJEN.
Pošto se svi zanimaju za porodične stvari,
mislim da je vreme da ugasim nalog.
Doviđenja, prijatelji.
A opet,
niko ne kaže doviđenja ako ne želi da vas vidi opet.
A opet niko ne kaže doviđenja ako ne želi da vas vidi opet.
Ejza, kako je? - Ćao.
Dobro. Šta ima?
Ne želim da kvarim naše prijateljstvo
zato što je super i ne bih da postane čudno,
ali da li misliš...
Slobodno možeš da kažeš ne,
neću se uvrediti, ali...
Mislim da nisam spreman za vezu sada.
Ovo je čudno.
Hteo sam da pitam šta misliš da li će Dejzi hteti da izađe sa mnom
ili je to suludo?
I ti si super, Ejza.
Znaš... - Da, to je dobra ideja.
Treba nju da pitaš, ne mene, ali svakako uradi to.
Koji blam. Baš me je sramota sada.
Ne, ne. I ti si prelepa, Ejza.
Samo, poznajem je od...
U redu. Nema problema.
Mislim da ima smisla.
Otkida za mnom već mesecima.
Stvarno?
Kako to znaš?
Zato što imam oči.
Pa, šta ćeš da kažeš?
Pristaću.
Jedan sastanak ne može da škodi.
Sada Majkl i ja možemo na dejt s Dejvisom i tobom.
Završićemo u dvorcu
i ja ću se iskrasti i njuškati okolo dok ti i Dejvis...
Bum, bum, bum.
Hej.
Šta je...
Porno muzika.
Dobro.
Čak iako se složim, Dejvis me nije pozvao na dejt.
Ejza, ne moraš da čekaš poziv.
Šta si ti, sluškinja?
Piši mu. Kaži da planiraš sa prijateljima
na hamburgere za vikend.
Veruj mi, pristaće.
Šaljemo mu poruku.
U 7 h?
Može? - Da, može.
Popodne? Ili misliš da će skontati...
Mislim, pa nije doručak.
Dobro.
Spontano, veoma.
NARAVNO VIDIMO SE
Ovo je bilo baš brzo? - Da.
Šta oblačimo? - Večernje toalete.
Jesi li nekada dobila sliku kite?
Videla sam jednu.
Naravno da jesi.
Nego pitam da li si nekada dobila potpuno neočekivano?
Kao vid predstavljanja.
Kao: „Ćao, drago mi je. Ja sam penis.”
Jasno. Nisam.
Jedan obožavalac mi je poslao.
Na šta si mislio, znaš?
„Uživao sam u priči koju si napisala
o romantičnoj avanturi Rej i Čubake
dok pljačkaju Tulkarov brod.
U znak zahvalnosti autoru,
evo fotografije izolovanog i mlitavog penisa.”
Ćao, devojke.
Ćao.
U šta to gledate?
Društvene mreže. - Samo smo... Mreže.
Društvene platforme. - Društvene mreže.
Promenili su dreskod u Aplbizu?
Presmešno.
Idemo na dupli dejt. - Dejzi.
Šta? Nije tajna.
Sranje, jeste tajna?
Sa kim?
Majkl i Dejvis. - Dejvis Piket?
Da. Ćao, mama.
Dobro.
Izgledaš divno. Sviđa mi se ruž.
Skini ruž.
Ćao, ljudi. - Šta ima?
Ćao. - Kako si?
Ćao. - Lepo izgledaš.
Ne još.
Često dolazite ovamo? - Buraz, redovne su.
Gde još možeš da dobiješ škampe, piletinu u parmezanu
i kesadilju u jednom paketu?
Možemo li dobiti turu kole?
Dejvise, bezalkoholna pića nisu pokrivena
kuponom. - Možemo to da priuštimo.
To ti je omiljeno, zar ne?
Sećaš se toga?
Majkl je upravo predao jedan od portreta
na veliku pop-art izložbu u onim napuštenim tunelima.
Pa, to je sjajno.
Nisam siguran da će me odabrati.
Hoće. Baš si talentovan...
Znojiš se i svi to primećuju.
Verovatno misle da si znojavi čudak.
Kako je biti prijatelj sa književnom legendom?
Ne mislim da me 80.000 čitalaca čine legendom.
Ejza nikada nije ni čitala moje priče. Nije ljubitelj „Ratova zvezda”.
Jesi li uopšte zamenila flaster danas?
Jesam.
Sigurna si?
Zar ne, Holmzi?
Reci nešto. Bilo šta.
Tako je. - Eto.
Imate i druga interesovanja, zar ne?
Kao... - Da.
Nije bilo razloga da ga ne promeniš.
Samo ga zameni, da završimo s tim.
Vraćam se brzo.
Nego.
Inficirano je. Ti si inficirana.
Bakterije se množe u tebi.
JAK ANTIBAKTERIJSKI GEL
Uradi nešto, uradi nešto.
Hej, samo te proveravam.
Da li ti ovo izgleda inficirano?
Izgleda isto kao svaki put kad si mi ga pokazala.
Mora da misli da sam luda. - Ne, ne misli.
Ejza, veruj mi, očaran je,
bukvalno možeš da piškiš iz ušiju
i opet ćeš mu se sviđati.
Pozvao nas je kod njega kući, ali ako ti je to previše.
Ne. Idemo.
Dobro je.
Ima detektivski da istražim tu vilu.
Dobro došli. - Šta je ovo?
O, bože! Brate, je li to Kit Haring?
Imaš Pikasa, a onda i Baskijata!
Jesam li odjeknuo?
Buraz, ovo je ludo. Čekaj. Baskijat.
Baskijat, hej. To je priča.
Majkle, u redu je, diši. - Izvini.
Možemo li da se promuvamo?
Dejzi!
Ne, mislim...
Ionako svi umiremo da se malo izdvojimo, zar ne?
Naravno. Radite šta hoćete. - Stvarno?
Mogli bismo... - Rekao je šta hoćemo.
Može.
A šta je ovo?
Rejmond Petibon.
Proslavio se sa slikama patnje,
ali se meni dopada spirala.
Pre slikarstva se bavio muzikom.
Bio je u „Blek Flegu” pre nego što su to postali.
Sviđa mi se.
Nisi neka pričalica, zar ne?
Mogu da se zaglavim u mislima.
Samo reci šta misliš.
To nije nešto što obično radim.
Stvarno želiš da znaš? - Želim.
Mislila sam da sam u suštini samo organizam
u ovom prostranstvu.
Nekako me užasava pomisao na to
da moje „ja” zapravo nije pod mojom kontrolom.
Kako to misliš?
Postoji parazit.
Raste samo u očima ribe,
ali jedini način da se razmnožava je unutar stomaka ptice.
Kada je spreman za parenje,
zaražena riba odjednom pliva ka površini.
Praktično dovodi sebe u situaciju da je ptica pojede.
Na kraju i uspe.
Sve vreme je parazit glavni.
Ponekad se osećam kao riba.
Bez kontrole nad svojim telom.
Ni mislima.
Sviđa mi se kako ti radi mozak.
Pevuši.
Gde si to naučila?
Profesorka filozofije, Lusija Abot.
Gledala sam njen govor na TED-u sto puta.
Predaje na Nortvesternu.
Imam taj glupi san da odem tamo i slušam njen čas.
Zašto je to glup san?
Ludački je skupo.
A tu je i sav taj život u Čikagu
koji bi bio skroz nov za mene.
Novine nisu baš moja jaka strana.
Pa, ja sam na neki način novina
i dobro ti ide sa mnom.
Ti si stara novina.
Drugačije je.
„Stara novina.”
Sviđa mi se to.
Ako ga poljubiš, njegove bakterije će se naći u tvojim ustima.
Od bakterije ćeš se razboleti.
O čemu ti razmišljaš?
Stvarno želiš da znaš?
Želim.
Dobro.
Mislio sam: „Nadam se da ne želi nagradu.”
Dejvise, ne želim.
Kunem se. - Ejza.
Znam šta ste radile u šumi pre neki dan.
Tražile ste kameru, zar ne?
Proverio sam već.
Video fotografiju gde odlazi sa torbom.
Nikada mi nije bilo stalo do nagrade.
Dejzi i ja smo samo...
Upravo sam shvatio da je ovo rešiv problem.
Šta to radiš?
Trenutak.
Voliš li guštere?
Ne, moj tata voli.
Mada, to nije gušter. To je tuatara.
Šta je to?
Ne znam, neki ostaci od pre 200 miliona godina
za koje tata misli da čuvaju tajnu dugovečnosti.
Možeš da saznaš sve o tome
u Piket centru za tuatare
kome je zaista ostavio većinu svog imanja.
To je suludo. - Znaš li šta je gore?
Da novac uopšte ne ide na tu stranu.
Plaća istraživanje ćelija putem užasnih eksperimenata.
Ovo je za tebe.
POP TARTS - SMRZNUTA JAGODA
Hvala ti.
Obećaj da nećeš otvoriti do kuće.
I ako i dalje želiš da me vidiš, pozovi.
Ili piši, šta god kažu da je ležerno i pitko.
Važi.
Trebalo bi da potražim Dejzi.
Postaje kasno.
Dejzi?
Majkl?
Hej.
Samo smo...
Mi smo, tražili smo te!
Tako je. - Nisi bila ovde.
Našli ste nas.
Spreman za polazak? - Da.
Divno. - Da vidim...
Ejza, kasniš kući.
Znam. Izvini. Gužva.
Kako je bilo na dejtu? - Presvlačim se.
Laku noć. Pričaćemo sutra. Volim te.
NE RAZUMEM
MOJ TATA KRIJE PARE SVUDA
KAO ALKOHOLOČARI PIĆE
SMATRAJ TO NAGRADOM
PODELI SA DEJZI AKO ŽELIŠ
NE MOGU DA ZADRŽIM.
ZAŠTO?
OTIŠLO BI ZA ZLOSTAVLJANJE TUATARA
POŠTO JE NAGRADA REŠENA...
MOŽEMO DA OTKRIJEMO DA LI JE OVO NEŠTO
STVARNO.
KENIJEVA ZABAVNA ZONA
Drago mi je da si ovde, imam toliko toga da kažem.
Šok. Slušaj...
Prvo, izvini za ispalu sinoć. Baš glupo.
To je u redu. Dejzi...
Drugo, znam, znam.
Trebalo je da pronjuškamo
i na kraju nisam ni njuškala.
Ali Majkl je strava.
I želim da čujem sve o tome, ali...
Prva soba u koju smo zalutali imala je kamin sa daljinskim.
Posle smo se mazili na kauču
koji je isto bio umetničko delo.
I ja ne... Jedna stvar je vodila drugoj i ja sam mu dozvolila...
Dejzi!
Pogledaj unutra.
Ja više volim borovnice.
Samo pogledaj unutra.
Šta je bre ovo?
Dejvis mi je dao.
Nisam sigurna da li to ima smisla ili je etički. Ne bih...
Ne, ne, ne.
Jednom u životu, Ejza, ne razmišljaj previše.
Nije trebalo da dođem da ti kažem da si bogata?
Mogu da zadržim tvoju polovinu.
Stani!
Pola je moje?
Za svaku po 50 soma.
Misliš da stvarno možemo da ih zadržimo?
Da, naravno!
Holmzi, ja nisam za to
da je plemenito odbiti novac.
Ovo će promeniti naše živote.
Otići ću na koledž. Ne u večernju školu.
Neće baš biti dovoljno za koledž.
Znam to, ubico raspoloženja.
Ali biće mi mnogo lakše da ga isplatim.
Ejza, možeš da uložiš ovaj novac za Nortvestern.
Mama ne sme da zna za novac.
Moji bi me naterali da podelim sa sestrom.
Ne, ne!
Treba samo da prihvatiš da je univerzum
sjajan prema nama sada i da se prepustiš.
Pokušaću.
Hajde da odemo na najluksuzniji ručak u Indijanapolisu.
Ćao, Holi.
Dve čaše crvenog vina, molim te. Slavimo.
Dobar pokušaj. - Dobro.
Koji je vaš najbolji odrezak?
Najtraženiji je onaj sa škampima i parmom.
Kul.
Za mene uobičajeni teksaški hamburger
ali ću za prilog dodati kolutiće od luka.
Da, znam da se to plaća dodatno.
Za tebe? - Veganski hamburger.
Bez paradajza, sira, majoneza, luka... - Da, znam.
Imate li kupon? - Ne.
Ne danas, Holi, ne danas.
SLATKE PORUKE ZA DEČKA
Šta je to?
Zar nije fantastičan? Zovem ga Liam.
Mislila sam da čuvaš novac za koledž.
Da, većinu.
Prodavac mi je spustio cenu sa 10.000 na 8.400 dolara,
pa sam čak i zaradila.
Ni na koji način nisi zaradila.
Ali ti si već imala auto.
Samo kažem. - Dobro.
Primili su Majklov rad na izložbu. Za nekoliko nedelja je.
Znam da su prljavi tuneli previše za tebe,
ali da li ima šanse da pođeš sa mnom?
PODZEMNA UMETNOST PETAK 23.6.'23. U 19.00
Možda.
Majkl želi da se nađemo pre škole.
Sviđa mi se što se zaljubio.
ĆAO
Kako da ti uhvatim crte ako se stalno okrećeš?
Devojko, miruj.
Ti budi miran.
To nema nikakvog smisla.
ŽELIM PONOVO DA TE VIDIM
Budi mirna.
ALI SAMO DA ZNAŠ
...MENI SU VEZE NEŠTO NOVO
TO JE U REDU
NE ZANIMAJU ME VEZE
ŠTA TE ONDA ZANIMA?
TI.
HOĆEŠ DA SE VIDIMO VEČERAS?
Ejza, možeš li bar da se praviš da igraš?
Žao mi je, g. Adler.
U redu, vratimo se na igru.
Mama.
Mama?
Stani.
Užasan si! - Ćao.
Ćao, dušo.
Ovo je moj prijatelj Evan, Debin brat.
Ti mora da si Ejza.
Čuo sam lepe stvari o tebi.
Evan je inženjer.
Došao je da vidi može li se od garaže napraviti spavaća soba.
Zašto nam treba nova? Nikad nemamo goste.
Zapravo, mislila sam da će ti se svideti.
Za budućnost. - Misliš kada budem na koledžu?
Ostavljam vas.
Drago mi je da smo se upoznali.
Vidimo se kasnije. - Hvala ti.
Ćao.
Hoćeš da živim u garaži? - Ne.
Mislim, da, ali to neće biti garaža.
Napravićemo da bude tvoj stan.
Misliš da sam previše luda da se osamostalim?
Ejza, to je samo bila ideja.
Zanimalo me je koliko će koštati.
Univerzitet Indijane je blizu i dobar je...
Shvatam.
Idem kod Dejvisa večeras. Pokupiće me.
Kao da smo u kampu i sedimo pored jezera.
Vidiš onu sjajnu zvezdu?
Onu što je izdvojena.
Mislim da vidim.
To je Tau Kita.
Na 12 parseka je
i dve njene planete su možda nastanjive.
Verovatno nisu, ali možda.
Moja omiljena zvezda.
Zašto?
Volim da je gledam
i razmišljam kako nekome sa Tau Kite izgleda Sunce.
Oni sada gledaju naše svetlo staro 12 godina.
U svetlu koje vide, mojoj mami je ostalo još pet godina života.
U tom svetlu, mi smo još deca.
U svetlosti koju gledaju, tata mi je kupio prvi bicikl.
Idemo u park, gleda me dok vozim
i kaže kako vozim brzo da me jedva vidi.
U toj svetlosti, pred nama je ono najbolje i najgore.
Otkud da tako slobodno pričam pred tobom?
Ne znam.
Možda zato što su nam srca slomljena na istom mestu.
Hoćeš da plivamo?
Okreni se. - Važi.
Sada možeš da gledaš.
Ćao.
Da li imaš neki važan ispit ili nešto u sredu?
Ne.
Zašto?
Nadao sam se da ću te ubediti da izostaneš iz škole.
Želim da te odvedem negde.
Gde?
Iznenađenje.
SAMO DA KAŽEM
SVIĐA MI SE TVOJE TELO
ŠTA NA NJEMU?
TVOJE NOGE
I RUKE
SVIĐAJU MI SE TVOJA RAMENA
PREVIŠE SU MRŠAVA
ZAPRAVO SU SNAŽNA
SVIĐA MI SE I TVOJA GUZA
MOŽDA NIJE TREBALO TO DA KAŽEM?
ZAŽALIO SAM ODMAH
NE BAŠ JE OPUŠTENO I PITKO
LAKU NOĆ, EJZA
VIDIMO SE USKORO
LAKU NOĆ, DEJVISE
Sladak je i pametan.
I ne samo zato što ide u fensi školu.
Čini da se osećam privlačnom.
A ti se ne osećaš tako?
Mislim, i dalje sam luda, ako to pitate.
Sve je isto na polju ludila.
Želim da te zamolim da svoje mentalno zdravlje
ne opisuješ rečju „luda”.
Da probamo „hrabra”?
Bože, kakva psihijatarijska fora.
Vidi, Ejza, mnogo anksioznih ljudi
ima ispunjen romantičan život.
Ali kako da imam dečka, a da mi je odbojno da ga poljubim?
Biti intiman sa drugom osobom je zastrašujuće za sve,
posebno za nekoga ko je već izgubio voljenu osobu.
Šta?
Ne morate ovo da povezujete sa smrću mog oca.
Ne vrti se sve oko njega.
Ali plašiš se zbližavanja sa ovim dečkom,
zbog toga sam pomenula oca.
Bio je bolji prema meni od mame.
Nikada me nije povredio.
Samo bi mi rekao:
„Možeš da brineš.
Život je mučan.”
Je l' možemo da se vratimo na slatkog dečka?
Ejza, biću iskrena.
Mislim da se tvoj napredak usporio
zato što odbijaš da redovno uzimaš lekove.
Mislim da su šanse da uđeš u vezu
sa slatkim i pametnim dečkom, takođe ugrožene zbog toga.
Samo mislim da je apsurdno.
Ideja da moraš da uzmeš pilulu da bi bio svoj.
Mislila sam da si rekla da bi ubila za rasterećen um.
A vi ste rekli da me moj um čini onim što jesam.
Ali nije moj mozak na pilulama.
Baš je začkoljica, zar ne?
Neko je na vratima.
Ćao.
Došla sam na druženje sa tvojim bratom. - Znam.
Celo jutro isprobava odeću.
Dejvise, stigla ti je devojka.
Nisam mu devojka. - Naravno.
Mogu li da ti pokažem nešto?
Dejvis kaže da ste ti i drugarica pokušale da nađete našeg oca.
Ne, ne baš.
Mislim, ja... - Pogledaj ovo.
Dozvola za izostanak? - Pogledaj pozadi.
To je njegov rukopis.
„Maldivi, Kosovo, Kambodža.
Džogers Maut”?
Dejvis kaže da se u prve tri države kriju ljudi
kada su traženi u Americi.
Ali ne mogu da shvatim šta je Džogers Maut.
Je li tebi poznato?
Ne.
Žao mi je, Noa.
U redu.
Ćao. Izvini što si čekala.
Mnogo sam razmišljao
da li da skinem ovaj džemper.
Sviđa mi se. - Lažeš.
Spremna?
Imaš svoj avion? - Ne, očev je.
Ali on nije ovde, pa...
Imaš i stalnog pilota? - Gledaš u njega.
Ne možeš da dobiješ dozvolu sa 16.
Voilà.
Ejza, zezam se. Upoznaj Ričarda. On je profesionalac.
Ćao. - Ćao.
Zdravo, Ričarde.
MAMA, BIĆU SA DEJZI POSLE ŠKOLE
KASNO ĆU KUĆI
Ideš? Hajde.
Šta!
Damo i gospodine,
slećemo nakratko u Čikago.
Čikago?
Ričarde, trebalo je da bude iznenađenje.
Šta radimo u Čikagu?
I dalje je iznenađenje.
Rekla si da maštaš da odeš u Nortvestern
ali da ti novine nisu jača strana.
Pomislio sam da ako bi videla školu, ne bi ti više bilo novo.
Bilo bi stara novina.
Idemo u obilazak kampusa?
Ne baš.
Dođi.
Ne mogu da verujem da je profesorka Abot tu.
Dobro.
Imamo 90 minuta. Oslobodimo volju, može?
Ti, što jedeš Doritos.
Zašto?
Zato što si bila gladna i napravila taj izbor?
Ili reklama deluje?
Zato što će uvek postojati jedan svet
i sve je predodređeno od početka
i uvek ćete hteti da slušate ovo predavanje?
U materijalu za čitanje bio je deo
gde Kant kaže: „Sloboda volje mora biti predodređena.”
Pretpostavljam da sam mogla da izaberem bilo koju hranu, ali sam izabrala Doritos.
Pročitala si. Divne vesti.
Ako pretpostavimo da je Kant bio u pravu, možda nam ne treba 90 minuta.
On je pisao o ovome u 18. veku, zar ne?
Sada imamo sve te sprave za mozak.
Godine 2008, volonteri su upitani da odaberu da pritisnu dugme
desnom rukom ili levom.
Istraživači su otkrili da mogu sa 100% tačnošću da predvide
koji izbor će ljudi napraviti
7 sekundi pre nego što osoba napravi potez.
Pa, pitam ponovo.
Kada si odlučila da jedeš Doritos?
I ko je napravio taj izbor?
Nemam pojma.
Teško je definisati te pojmove.
Moram da pohađam ovaj kurs. - Šta čini slobodu izbora
u svetu u kom su izbori beskrajno ograničeni
i oblikovani silama kulture?
Ona uvek pita ova preistorijska filozofska pitanja
i čini da postanu ludački relevantna.
O, moj bože.
Dobro.
Zašto se krijemo?
Zato što je ona tamo.
Razgovaraj s njom.
Šta bih rekla? - Ejza.
Možeš ti ovo.
Zdravo, profesorka.
Htela sam da se predstavim.
Ja sam Ejza Holms...
Obožavalac.
Obožavaš da budeš moj student?
Ne, još sam u srednjoj. U poseti sam danas.
Zbog vas želim da budem ovde.
Mislim da ste najpametnija osoba na svetu.
Hvala ti, ali uveravam te da to nije slučaj.
Bilo mi je drago.
Profesorka Abot?
Da?
Brinem da nisam stvarna.
Kako to misliš?
Kao što ste rekli.
Mnoge moje misli i akcije kao da ne pripadaju meni.
One nisu nešto o čemu želim da mislim i da uradim.
I kada pokušam da pronađem tvorca tih misli, pravu sebe,
ne pronalazim je.
Znate one babuške?
One što su šuplje i kada ih otvorite,
pronađete jednu manju unutra.
Nastavite da ih otvarate dok ne dođete do najmanje
i potpuno je čvrsta?
U mom slučaju, mislim da nije čvrsta.
Konstantno se smanjuje.
Ovo me podseća na staru priču.
Postoji veoma poznat naučnik
koji predaje o astronomiji širokom auditorijumu.
Opisuje kako Zemlja kruži oko Sunca,
Sunce oko galaksije, itd.
Kada konačno završi,
starica pozadi podiže ruku i kaže:
„Profesore, uz dužno poštovanje, ovo što ste nam upravo rekli je sranje.
Istina je da Zemlja počiva na leđima džinovske kornjače.”
Ovaj poznati naučnik zadovoljno se nasmeje i kaže:
„Na čemu onda počiva kornjača?”
Žena odgovara
„Na oklopu druge džinovske kornjače, naravno.”
A naučnik kaže: „A ta kornjača?”
A žena uzvikuje: „Zar ne razumete?
Kornjače, sve do dna.”
Zamišljaš pravu sebe
koja postoji nezavisno od okolnosti
kao kornjaču na samom dnu gomile.
Ali možda su kornjače do samog dna.
Možda si beskonačna.
Mislim da te tvoje sumnje čine više stvarnom, ne manje.
Dobro će ti ići ovde, Ejza.
Kako je bilo?
Njegove bakterije se upravo pridružuju.
To nije važno.
Ljudi se stalno ljube.
Milioni njegovih organizama upravo ulaze u tvoje telo.
Hej.
Je li sve u redu?
Da, samo mi je...
Malo mi je muka.
Vraćam se brzo.
Na šta si mislila?
Sve je išlo savršeno, morala si da upropastiš
puštajući da njegov jezik uđe u tvoja usta.
Zašto ne radi?
Zaražena si.
Moraš odmah uništiti bakterije, sada.
Zaveži!
Uništi sve do poslednje.
Uništi njegovu pljuvačku.
Znaš šta treba da uradiš, zato uradi to.
Ejza, šta se dešava?
Kad se zaglavim u mislima,
nije samo o ribama o kojima sam ti pričala.
Dobro.
Bakterije me plaše više od svega.
Uvek brinem da ću se inficirati
i kada krene briga, ne mogu da stanem.
Zato mi se toliko dopala tvoja slika.
Zato što su mi misli takve.
Sve su kao spirala.
Sada razmišljaš o tome da li imaš infekciju?
Tako nekako.
Od poljupca.
Ne moramo se ljubiti. Možemo da idemo veoma sporo.
Ne razumeš.
Nije logično.
Kao da živim sa demonom.
Možda te sada nije briga, ali neće tako biti zauvek.
Ali nije zauvek.
Sada je.
Hvala bogu. Gde si bila?
Zašto se nisi javljala na telefon?
Bila sam sa Dejvisom.
Viđam te u školi u isto vreme svakodnevno.
Zar si stvarno mislila da neću saznati?
Ne znam. Nije me bilo briga.
Pa, gde ste bili? - U Čikagu.
U Čikagu?
Šta ste, dođavola, radili u Čikagu?
Nije me oteo, htela sam da idem.
Nije me briga da li si htela.
Šta da ti se nešto desilo, a da ja ni ne znam gde si?
Ili da su te spopale misli i zatrebaš me da te smirim?
Ti misliš da me smiruješ?
Kako, mama?
Znaš li zašto me je Dejvis odveo u Čikago?
Da vidim Nortvestern.
Misli da mogu da idem na fakultet sama
u drugu državu.
Misli da mogu da studiram šta želim
i živim u domu sa ostalima.
Možda nije u pravu. Možda ne mogu.
Ali znaš li koliko je dobro da konačno imam nekoga u životu
ko veruje u mene?
Ejza!
DEJZI - Holmziiiii! Imam 100.000 čitalaca!
Slavimo sutra kod Majkla! Pozovi Dejvisa!
„JA SAM SVOJ PUT, NE VOLJA”
VUKIJI SU LJUDI RATOVI ZVEZDA OD DEJZI R.
VATRENA REJA
„Čui i ja smo svratilI na Tatuin da pokupimo neku pošiljku.
Naravno, Ajala je bila sa mnom. Najbolja prijateljica i najveći teret.”
NAJBOLJA PRIJATELJICA I NAJVEĆI TERET.
GREŠKA VUKIJA
„Ajala je posegnula za grivom plave kose i iščupala nit.
Nervozna navika, kao i sve njene navike.”
LIKOVI REJ - ČUI - AJALA
„Ajala nikad ništa nije uradila ispravno.
Što je Ajala više brinula, stvari su se pogoršavale.”
VUKIJI I MLEKO
„Ajala se rugala mom novom biciklu.
'Mislila sam da štediš novac.'
Ajala je imala bicikl od roditelja. Šta je ona znala?
Ajala nije loša osoba. Samo beskorisna.”
MOŽEMO LI DA SE VIDIMO PONOVO?
EJZA?
IMA LI KOGA?
MOLIM TE ODGOVORI
ŽAO MI JE POKUŠAĆU
Holmzi!
Gde si ti ceo dan?
Mogu li sa tobom do Majkla posle? Mama je pozajmila kola.
I da mi ispričaš o dejtu.
Ne kapiram.
Odvezao te je u Čikago?
Imali ste najromantičniji dan ikada.
Sada ne želiš više da ga vidiš?
Mora da se još nešto desilo.
Jeste li uradili to?
Rekoh ti da se ništa nije desilo.
Da, ali to nema nikakvog smisla. Sigurna sam...
Da sam ja zeznula?
Šta?
Ne.
Jedva da si mi promenila ime.
Čitaš moje priče?
Da, pročitala sam priče.
Najbolja si mi drugarica. Nisi mislila da ću pročitati?
Ne, nisam.
Pišem ih od svoje 11. godine
i nisi ni jednu pročitala.
Šta? Nikad nisi pitala.
Nije trebalo da pitam.
Najbolji prijatelji bi prosto
napravili pauzu od beskrajnog promišljanja
unutrašnjosti uma da bi razmislili o interesovanjima drugih.
Izmislila sam Ajalu u 7. razredu.
Da, to je bio kretenski potez,
ali i način da izađem na kraj sa prijateljicom koja...
Vidi, Majkl kaže da si kao senf, znaš?
Odlična si u malim količinama, ali mnogo tebe je previše.
Kapiram.
Da li si ikad zastala da pomisliš kako je meni?
Stalno sam tu za tebe, a ti nisi za mene.
Da, naše prijateljstvo ti je donelo
50 soma i dečka.
Ali ti nećeš sa mnom ni na njegovu izložbu.
Drugi prijatelji bi...
Znam da imaš mentalnih problema,
ali te oni prave veoma egocentričnom.
Nisam egocentrična!
Kako mi se zovu roditelji?
Čime se bave?
Moje srednje ime?
Da li imam ljubimce?
Toliko si bolesno neradoznala
da čak ne znaš šta sve ne znaš.
Imaš mačku. - Da.
Bravo, Ejza, imam mačku.
Još od pete godine. Kako se zove?
Ne znam. - Nemaš pojma.
Nemaš pojma kako mi je, zato što nikad ne pitaš.
Misliš da ste ti i tvoja majka siromašne,
ali imaš protezu, kola, iPad i ta sranja.
Misliš da je normalno imati kuću sa sopstvenom sobom?
I mamu koja ti pomaže sa domaćim?
Tvoje privilegije su kao kiseonik, Ejza.
I onda me osuđuješ što sam kupila kola umesto da štedim za koledž.
Pokušavam da ne brinem, da razumem zato što...
Prestani da pričaš!
Zaboga, nisi ućutala deset godina!
Žao mi je ako je teško družiti se sa mnom
ali zamisli da si ja!
Da si zaglavljena u mojoj glavi stalno
bez pauze, bez izlaza!
Žao mi je što...
I da iskoristim Majklovu analogiju. Da ne jedeš ništa osim senfa!
Zaglavljena sa senfom sve vreme!
Nije trebalo to da kažem.
I ako me toliko mrziš, što ne prestaneš da me pitaš...
Pazi!
Jesi dobro?
Mislim da jesam.
A ti?
Povređena si.
Ejza, stani.
Ne mrdaj.
Ejza!
Ne, ne, ne.
Ne.
Hej, jesi li dobro?
Uništen je.
Tatin auto.
Dušo, radim ovo već dugo vremena,
obećavam da tata neće biti ljut na tebe.
Treba mi pomoć!
Hej, dušo.
U bolnici si, ali sve će biti u redu.
Mnogo te volim.
Kako je Dejzi?
Ima nekoliko šavova na čelu
ali biće dobro.
Uništila sam Harolda.
Znam, dušo.
Tata je voleo ta kola.
Tata je voleo tebe.
Jesam li dobro?
Razderana ti je jetra, ali je unutrašnje krvarenje blago.
Krvarim iznutra? - Samo malo.
Dobro je da ti ne treba operacija.
Samo će te nadgledati par dana.
Šta?
Ne.
Ne mogu da ostanem, mama. - Ejza.
Molim te, učini nešto. Ne mogu da ostanem ovde.
Moram da idem kući.
Dobiću klostridiju ako ostanem.
Nemaš klostridiju. - Verovatno je već imam.
Ne, nemaš.
U bolnicama se ljudi zaraze.
Ne mogu da ostanem, mama.
Ne mogu da ostanem! - Ejza!
Jetra ti krvari! Ne možemo kući
ali biću pored tebe sve vreme.
Obećavam. - Moram da idem. Moram...
Klostridija ti upravo napada telo.
Svuda je oko tebe.
Zaražena si.
Puna si bakterija koje te osvajaju.
I ne možeš to da sprečiš.
Ne možeš.
Ne možeš imati dečka. Ne možeš na koledž.
Ne možeš imati posao.
Ne možeš ni da kontrolišeš mozak.
Ne možeš, ne možeš, ne možeš.
Znaš kako da rešiš ovo.
To je jedini način, jedini način.
JAK ANTIBAKTERIJSKI GEL
Uništi je. Uništi infekciju.
Moraš. Moraš.
Molim te, misli na nešto drugo.
Mrzim da budem zaglavljen u tebi!
Želiš da ti bude bolje? Znaš kako.
Samo će mi pozliti.
Želiš da umreš od klostridije?
Ovo je iracionalno. Znaš da nije tvoja zauvek.
Uništi infekciju! Uništi je!
Molim te, pusti me. Molim te, uradiću sve.
Uzmi ovo telo. Ne želim ga više.
Ja sam svoj put, ne volja. Ja sam svoj put, ne volja.
Nećeš se osloboditi ovoga.
Zaposeo te je demon!
Hoćeš da umreš od jebene klostridije?
Ne! Zato što hoćeš.
Hoću. Hoćeš.
Ejza! Ne, šta to radiš?
Ne, prestani.
Ejza, prestani više! - Odvratna si.
Muka mi je od tebe. - Sestro!
Nisi opsednuta demonom.
Ti si demon.
Želiš li doručak?
Boli me stomak.
Morali su da ga ispiraju.
Pretpostavljaš od koga je to.
OZDRAVI BRZO!
Zvala sam dr Sing.
Ne ljuti se na mene.
Nisam znala šta da radim.
Nisam ljuta.
Hvala, mama.
Kako se osećaš?
Ne baš sjajno.
Mislim da bi bilo dobro da počnemo da se viđamo češće.
Ne želim da predugo budeš sama sa svojim mislima.
Važi. - Važi.
Možemo još jednom da pokušamo sa terapijom produženog izlaganja
i da idemo polako.
Ali, Ejza, moraš da uzimaš lekove.
Ili da pronađemo bolji lek za tebe
koji želiš da uzimaš prema receptu.
Ni jedan od njih nije delovao. - Nije još uvek.
Ovde smo jer
smo ovde
Ovde smo jer smo ovde
Ovde smo
jer smo ovde
Ovde smo jer smo ovde
Ovde smo jer
smo ovde
Ovde smo jer smo ovde
LUSIJA ABOT PROFESOR UNIVERZITETA NORTVESTERN
HVALA ZA CVEĆE
APLBIZ?
Ćao. - Ćao.
Žao mi je što se nisam javljala.
U redu je.
Trebalo mi je vremena.
Nedostajala si mi.
I ti meni.
Pričao sam sa tvojom mamom par puta.
Bila je veoma fina...
Možda da ga poljubiš.
Biće drugačije.
Ne, ne, ne ljubi ga.
Razbolećeš se. Moraćeš u bolnicu.
Dobićeš klostridiju i otići u bolnicu.
Onda ćeš dobiti klostridiju. - Kako si?
Jesi li tu?
Jesam.
Izvini. - Pitao sam kako si.
Dobro.
U globalu.
Ali trenutno i ne baš.
Možeš li da sedneš preko puta mene?
Nadala sam se da ću biti bolje.
Uzimam lekove i razgovaram sa dr Sing.
Mislila sam da mogu da te poljubim.
Mislim da mi je bolje.
Ali izgleda ne dovoljno dobro.
Možda samo da se dopisujemo?
Samo...
Treba mi blizina.
Hej, kako je bilo sa Dejvisom?
Lepo.
Dođi.
Kada si prvi put imala nametljive misli, bila sam zbunjena.
Bila si tako srećna devojčica
i odjednom uplašena od svega.
Nisam mogla da te oraspoložim.
Ali tvoj tata mi je pomogao.
Zvuči ludo, ali me je podstakao da gledam u svoj odraz u ogledalu
i izgovorim na glas šta sam dobro uradila tog dana.
I uspelo je.
Tih par minuta pre spavanja
osećala sam se dobro.
On je taj zbog koga sam se osećala kao dobra majka.
Sada kada ga nema, ne mogu da se umirim.
Tako da samo idem kroz dan
uplašena da će se nešto loše desiti.
Prestravljena da ću da te izneverim.
Ali nisi. - Dobro.
Mogu ja, ako želiš.
Stvar sa odrazom.
Možemo to zajedno.
Ne, u redu je.
Hvala bogu.
Nas dve zajedno u tome, zvuči čudno.
Ejza, kada sredimo garažu,
iznajmićemo je da platimo školarinu.
Stvarno? - Ići ćeš na koledž gde god želiš.
Znaš zašto?
Jer nikad ne odustaješ.
To je jedna od stvari koje volim kod tebe.
Bez obzira koliko si uplašena, ne prestaješ da pokušavaš.
Mama, treba mi tvoj auto.
Dejvis kaže da mu treba bliskost, što trenutno ne mogu,
ali mogu da se zbližim sa Dejzi, čak iako me to ubije.
Hej, pošto smo već ovako otvorene,
kada smo Dejvis i ja počeli da izlazimo, dao mi je 50.000 dolara.
Išlo bi za tuatare ili za mene,
tako da to čuvam za Nortvestern.
Sjajno. Ćao.
POGS RAN: PROJEKAT PIKET INŽENJERINGA
Moraš da budeš ovde zbog Dejzi.
Moraš da budeš ovde, moraš da budeš ovde.
NIJE VAŽNO KAKO UMREŠ, VEĆ KO SI KAD UMREŠ
Hej, Ejza. - Ćao.
Pretpostavljam da te nisam očekivao.
Mnogo mi je žao zbog nesreće i tvoje jetre.
Dobro sam.
Ovo je super.
Ne razumem se u umetnost, ali mi ovo deluje sjajno.
Ne znam baš, ali hvala ti. Stvarno.
Zato što si došla. - Želim da podržim prijatelje.
To je nešto novo što pokušavam.
Kako je jetra?
Razderana.
Kako si ti?
Izvukla sam se.
Ne bi nikad pretpostavila na osnovu Majklovog ponašanja.
Imenovao je svih šest šavova i napisao za svaki ljubavnu pesmu.
Žao mi je, Dejzi.
Zaslužuješ podršku, pažnju i najdivnijeg prijatelja na svetu.
Ne nekoga ko te je umalo ubio u nesreći.
Zaboga, Holmzi.
Baš znaš da budeš stroga prema sebi.
Ako nisi primetila, već sam ti oprostila.
Žao mi je zbog Ajale.
Ne mora da ti bude žao.
Da.
Ali jeste.
Znaš da budeš naporna, ali nisi kao senf.
Ti si najfascinantnija osoba koju znam.
Volim te.
Želim da me sahrane uz tebe.
Delićemo grobnicu.
Pisaće: „Holmzi i Dejzi. Sve su radile zajedno.
Osim nevaljalih stvari.”
Možda nisam kao senf, ali sam kao Indijanapolis.
Imaju ovu usranu reku, ali izlaze na kraj sa onim što imaju.
I sagradili su dobar grad oko nje.
Nije sjajan, ali nije ni loš.
Slaba četvorka.
Mislim da ste ipak četiri plus. Ti i ovaj grad.
Ova panorama.
Ovi tuneli.
Most.
Kanalizacija.
Ova guma, betonski blok, ovaj...
Ne znam, šta je to? - Čekaj, Dejzi.
Vrati se. - Šta?
Zar to nije...
Pogs Ran.
Dejzi, mesto gde se reka završava, zar se ne zove...
Maut?
Ovo je Džogers Maut.
Šta?
Nešto što je Piket napisao pre nego što je pobegao.
Šta je to?
Poruka Dejvisu i Noi.
Najgora vrsta poruke.
Misliš da je skočio?
Da pozovemo policiju?
Ne želim da sazna od nekog tamo detektiva.
DVA MESECA KASNIJE
Kako izgledam?
Kao da bi da ti se posreći.
Mislite da je previše? Da menjam? - Mama, ne. Izgledaš sjajno.
Pod „sjajno” misli seksi.
Otvaraj!
Reci Evanu da je u nevolji ako te ne vrati kući do 23.00.
Velikoj nevolji.
Ti si premlad da izađem sa tobom.
Zdravo, gđo Holms.
Je li Ejza tu?
Dejvise.
Ukrao sam ga od guštera za tebe.
Hvala ti.
Ejza, Noa i ja se selimo.
Gde?
Kolorado.
Noa je upao u specijalnu školu tamo.
Treba nam novi početak posle svega.
Kada odlazite?
Sutra.
Ti si dobar brat.
Smešna fraza, zar ne?
Biti zaljubljen.
Ne možeš biti ništa drugo.
Zaprijateljen ili zanađen.
Možeš samo da budeš zaljubljen.
Ako sad ne odem, nikad neću otići.
Dobro.
Doviđenja, Ejza.
Možda se vrati.
Da.
Možda.
„Niko ne kaže doviđenja ako ne želi ponovo da vas vidi.”
Dejzi?
Da.
Misliš da ću ikada moći da budem u vezi?
Da.
Mislim da hoćeš.
Mislim da ćeš ti, Ejza Holms, imati ispunjen život.
Mislim da ćeš otići na koledž i studirati šta želiš.
Imaćeš karijeru.
MASTER IZ NEUROPSIHOLOGIJE EJZA HOLMS
Na koju si ponosna.
I mislim da ćeš biti sa nekim.
Nekim ko je sjajan.
Mislim da ćeš ti, Holmzi, imati neverovatnu ljubavnu priču.
Čak mislim da ćeš imati svoju porodicu jednog dana.
Osmislićeš sebi ceo prokleti život.
Znam to.
Ali ne želim da lažem.
Mislim da će ponekad biti teško.
Mislim da ćeš ponekad videti taj život kao nedovršen.
FLASTER
BOLNICA INDIJANAPOLIS Holms, Ejza
Ali ćeš ga uvek iznova izgraditi.
I nikada nećeš biti sama.
Obećavam.
Uvek ćeš voleti i biti voljena.
Ljubav je način na koji postaješ ličnost i razlog za to.
Zbog ljubavi, Holmzi, postaješ stvarna.
NIKAD KRAJA KORNJAČAMA
Ni unutra ni spolja
Neodlučna
Nisam mislila da ću ovo raditi sama
Sad nam je sve naopako
Zaslepljeni smo
Priznajem poraz Jedva uspevam da zaspim
Hodala bih po vodi da mogu
Da budem voljena i shvaćena
Šta to vredi, zar sa dobrim ciljem?
Sa dobrim ciljem
Nisam savršena, ali trudim se
Biram čas, pa ću da navalim
Mnogo sam grešila
I sad je već prekasno
Čekaću da dođe plima
Važno je izabrati pravi trenutak
Ne osećam dovoljno Čemu sada žurba?
Ne vidim da dolazi sunce posle kiše
Kad oklevam, ništa me ne izneveri
Hodala bih po vodi da mogu
Da budem voljena i shvaćena
Šta to vredi, zar sa dobrim ciljem?
Sa dobrim ciljem
Nisam savršena, ali trudim se
Biram čas, pa ću da navalim
Mnogo sam grešila
I sad je već prekasno
Čekaću da dođe plima
Zaroniću u
Vodu
Zaroniću
Čak i kad bude teško
U vodu
Zaroniću
Čak i kad
Nisam savršena, ali trudim se
Biram čas, pa ću da navalim
Mnogo sam grešila
I sad je već prekasno
Čekaću da dođe plima
Čekaću
Čekaću da dođe plima
U vodu
Zaroniću
U vodu
Zaroniću
NIKAD KRAJA KORNJAČAMA
Više informacija o opsesivno-kompulzivnom poremećaju
koje mogu pomoći obolelima i njihovim porodicama:
turtles.warnerbros.com (DOSTUPNO SAMO U SAD)
Prevod titlova: Olivera Popović